Medību trofeju izstāde „Trophy Grand Prix Riga 2013”
NOLIKUMS

Rīkotāji: Latvijas Mednieku asociācija, Igaunijas Mednieku biedrība, Lietuvas Mednieku un makšķernieku biedrība sadarbībā ar SIA „Rīgas Meži”, AS „Latvijas valsts meži”, Valsts meža dienestu, Rīgas Tūrisma attīstības biroju, Latvijas Mednieku savienību, Latvijas Kokrūpniecības federāciju, biedrību „Medniekiem.lv”, „Latvijas Avīzi”, žurnāliem „Medības” un „MMD”, Latvijas Safari klubu, Nacionālo medību trofeju vērtēšanas komisiju un Savvaļas dzīvnieku audzētāju asociāciju.

Norises vieta: Latvija, Rīga Mežaparka Lielā estrāde.

Norises laiks: 09.05.2013.-26.05.2013.

Pasākuma mērķi: 
· Informēt par dabas un dzīvnieku aizsardzības būtību, par savvaļas dzīvnieku veselīgu populāciju nozīmi visai sabiedrībai, skaidrot trofeju lielo zinātnisko vērtību kā savvaļas dzīvnieku populāciju kvalitātes rādītāju. Trofeju izstādes kā patstāvīgs savvaļas dzīvnieku populāciju stāvokļa monitorings.
· Parādīt medību trofejas kā vēstures, kultūras un mākslas tradīciju sastāvdaļu. 
Dalībnieki: 
Latvijas un citu valstu mednieki un to apvienības ar savvaļā vai iežogotās platībās iegūtām medību trofejām. 
Trofeju vērtēšana: 
1. Visas trofejas tiks vērtētas pēc C.I.C. punktu sistēmas;

2. Vērtēšanu veiks starptautiskā vērtēšanas komisija;

3. Izstādē tiks vērtētas trofejas, kuras iegūtas Latvijā no 2007. līdz 2012./2013. gada medību sezonai un iepriekš nav vērtētas pēc C.I.C. punktu sistēmas;

4. Medību trofejām, kuru vērtējums atbilst zelta un sudraba medaļai, nav ieguves laika ierobežojuma;
5. Ārvalstnieku iesniegtajām medību trofejām iegūšanas laiks netiek limitēts un iepriekšējais vērtējums nav zemāks par zelta medaļu;

6. Izstādes starptautiskā ekspertu komisija ir tiesīga veikt pārbaudes vērtējumu iepriekš novērtētajām trofejām pēc saviem ieskatiem;

7. Ja iesniegti izbāzeņi, kuru ragu vērtējumam nepieciešams svars, trofejas īpašniekam/pilnvarotai personai ir jāuzrāda iepriekš veikts C.I.C. eksperta vērtējuma protokola oriģināls, bez kura trofeja netiks vērtēta;
8. Trofejas no iežogotām platībām, kā arī trofejas, kuras iegūtas ārpus Eiropas teritorijas (eksotiskās trofejas) vērtēs par maksu pēc trofejas īpašnieka lūguma;
9. Latvijā savvaļā iegūtās trofejas tiks vērtētas bez maksas.
Trofeju noformējums:

Medību trofejām jābūt sagatavotām eksponēšanai izstādē un nodrošinātām ar marķējumu, kur jānorāda tās īpašnieks, vēlams trofejas ieguves laiks un vieta, virsmežniecība, kontakttālruņi;

Izstādītas tiks labākās trofejas, atbilstoši ekspozīcijas zāles ietilpībai. 

1. Staltbriežu un stirnu ragi, un mežakuiļu ilkņi - viegli noņemami no dēlīšiem- medaljoniem;

2. Plēsēju ādas – dīrātas, paklājveidā;

3. Galvaskausi - balināti;
Apbalvošana: visas savvaļā iegūtās trofejas tiks iekļautas izstādes katalogā, trofejas saņems piemiņas medaļas atbilstoši vērtējumam, labāko savvaļā iegūto trofeju īpašnieki saņems īpašas piemiņas veltes;

Semināri: izstādes laikā tiks organizēti semināri par pārnadžu populāciju pareizu apsaimniekošanu un selektīvām medībām, trofeju pirmapstrādi, par medībām ar mānekļiem, medību suņiem un citi tematiskie semināri, briežu piebaurotāju konkurss.
Trofeju iesniegšana: 
Vēlama trofeju iepriekšēja pieteikšana pa tālruni + 371 67371124 (darba dienās no 9:00 līdz 17:00) vai e-pastu grandprix@latma.lv.
Trofejas pieņem izstādes norises vietā no 22.04.2013. līdz 01.05.2013., darba dienās no plkst.10.00-17.00, brīvdienās - iepriekš saskaņojot. Sīkāku informāciju par iebraukšanu Mežaparka teritorijā, caurlaides saņemšanu jautāt pa tālruni + 371 67371124. 
Trofeju saņemšana: 
Pēc izstādes slēgšanas no 27.05.2013- 31.05.2013 no plkst.10.00-17.00 

Sīkāka informācija: Haralds Barviks tel. +371 29419996, Valdis Bernhards +371 29455144, +371 67371124 vai grandprix@latma.lv, v.bernhards@inbox.lv. 

